لما جيت اكتب ريفيو عنها لاقيت ريفيو دينا نبيل بيعبر عن رايى بشكل كبير. الايجابيات. عجبتنى فكرة نادى السيارات والخدم وحستها قريبة الى حد ما من فكرة رواية . وانك ممكن تتحكم فى البشر لو عرفت نقط ضعفهم. والرواية ممتعه انا قريتها فى يومين. السلبيات وهى كتير وزى ماقالتها دينا. التطويل القصة طويلة اوى رغم ان احداثها مش كتير وماشفتش لازمه لذكر قصة بنز. شيطنه شخصية الملك فاروق حسيتها دراسة سطحية ومتحيزة ضده ومش اقتنعت بيها. بس انا ماشفتش شخصية االاب والام نمطية هم مش كانوا مثاليين بالعكس كان فيه عيوب ليهم فى الرواية واضحه. وطبعا المبالغة فى الابتذال والمشاهد. . المشكلة ان كل المصايب دى والخدم فى النادى مستمرين فيما هم عليه وبعد ماشافوا ذل اصحابهم واراملهم ولم يؤثر فيهم بصراحه الشخصيات اللى زى دى تستحق ما تلاقيه من ذل ما تسألش الظالم انت ظلمت ليه اسأل المظلوم انت ساكت عن حقك ليه. الشخصية الجبانه والسلبية دى هى سبب وجود كل ظالم وديكتاتور. ومش عارفة ليه فى روايات علاء الاسوانى عمرى ماتعاطفت مع اى شخصية وعمرى ما تأثرت او بكيت يمكن المشهد الوحيد اللى اثر فيا موت الاب بعد موت كرامته. ولتانى مرة بعد شيكاغو بنلاقى شخصية واحده يهودية والمفروض من سياق الرواية نتعاطف معاها. تكرار الشخصية حاسه انه مقصود
reviews (hotels, books, movies, products and a few airlines)